paragraph_text: Rotterdam je grad u Nizozemskoj. Službeno postoji od 1328. godine kada ga je grof Willem III proglasio gradom koji se širio okolo brane (dam) na rijeci Rotte (tako je i dobio ime, Rotte-dam). On je, po populaciji, drugi najveći grad Nizozemske odmah nakon glavnoga grada, Amsterdama, i najveći grad pokrajine Zuid-Holland (Južna Nizozemska). Grad bez okolice ima oko 600.000 ljudi (podaci iz 2000. godine) s trendom opadanja populacije.